Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Zsófia Kelemen, Bc.
Organizácia: Národný ústav certifikovaných meraní vzdelávania, Žehrianska 9, Bratislava 5
Pozícia: Odborný asistent projektovej aktivity, 3.3
Znalosť jazykov: anglický C1

2. Zahraničná pracovná cesta (ZPC):
Štát, mesto: Ostrava, Česká republika
Vykonaná v dňoch:27. 3. – 29. 3. 2012
Názov prijímajúcej organizácie: Univerzita v Ostrave, Pedagogická Fakulta v mene dekana doc. Josef Malacha, CSc.
Účel cesty: Pracovné stretnutie „Základy moderní teorie testů se zaměřením na teorii odpovědi na položku“
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
Pracovné stretnutie prebehlo podľa vopred stanoveného programu v troch dňoch. 

4. Stručný priebeh rokovaní:
Účelom školenia bolo oboznámenie účastníkov s metódami IRT- Teória odpovede na položku (Item Response Theory), a s ich výhodami oproti klasickej teórii testovania. Prednášky boli venované teórii a modelom IRT metódy, jednotlivým softvérom používajúcich tieto modely a praktickým cvičeniam v dostupných programoch. Ďalšie prednášky sa venovali téme adaptívneho testovania, ekvivalencii testovacích foriem (DIF analýza) a tvorbe banky úloh. Po každej prednáške bol poskytnutý priestor na diskusiu a na individuálne otázky.

5. Odporúčané závery:
Detailné oboznámenie sa s výhodami a s nevýhodami adaptívneho testovania, s jeho priebehom a tvorbou. Aj keď je to metóda finančne nákladná, umožňuje presné určenie spôsobilosti žiakov prostredníctvom testu, ktorý sa v náročnosti postupne prispôsobuje k schopnostiam žiaka. Vďaka tomu je takmer vylúčené, aby žiak dosiahol priaznivé výsledky iba na základe uhádnutia odpovedí alebo kopírovania od ostatných. 

6. Prehľad prinesenej dokumentácie a miesto jej uloženia:
Prezentácie zo stretnutia sú prístupné na web stránke organizátora http://www.kvalitaskoly.cz/workshop/.

7. Osobitne vyhotovený očakávaný prínos ZPC:
Keďže v testovaní PISA sú použité viaceré verzie študentských dotazníkov, ktoré neobsahujú vždy rovnaké bloky úloh, porovnanie žiakov a škôl prostredníctvom hrubého skóre bolo veľmi ťažké, takmer nemožné. Vďaka IRT metódam môžeme určiť spôsobilosť žiakov a porovnať ich, aj keď vyplnili testy s rozličným obsahom.

8. Spôsob zverejnenia výsledkov ZPC, prenos získaných informácií
Odkazy na relevantné stránky budú postupne zverejnené na stránka www.nucem.sk.

Svojím podpisom súhlasím so zverejnením správy na internete.

Správu vypracoval: Bc. Zsófia Kelemen

Dátum: 2. 4. 2012

Správu schválil: